KENINGAU: Asil kountungan padagang-dagang songulun mogindapu solinaid duo tadau osomok RM16,000 om soutas golong amas kigatang RM1,500 om duo talipaun tiigiton pinanakau duo tulun manakau kisindata dangol om pisau.
Boyoon Pulis Watas Keningau Deputi Superitenden Polis (DSP) Douglas Nyeging Taong minoboros do kinaantakan manakau dilo naantalan id iso taman pomuwalaian do hiti mamaso di mungui sumodia sumoliwan mongoi karaja jaam 8.15 kosuabon tadau Kolimo.
Ka disio, asil ponoriukan do pulis, mungui mamaso dilo kinosoliwano mantad walai mongoi karaja om nokito poingukab om tanar walai.
“koduo-duo di manakau amu minonompon turos om songulun mantad di natandasan minapaakang pisau kumaa di mungui id wayaan tagayo walai om minonuhu di mungui mininsawat minooi id bilik om patahak toinsanan doo tusin,” ka disio.
Poingkuro po ka disio, ih mungui om paganakan dau amu nakaanu minongintutun di turos om korita ginuno koduo-duo di natandasan. – Dii Kalawon Sawing/Sayangsabah
min_Latn zsm_Latn min_Latn min_Latn min_Latn